Oficialusis leidinys L 150 , 07/06/1997 p. 0041 - 0043



Tarybos direktyva 97/26/EB 1997 m. birželio 2 d. iš dalies pakeičianti Direktyvą 91/439/EEB dėl vairuotojo pažymėjimų EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 75 straipsnį, atsižvelgdama į Komisijos pasiūlymą [1], atsižvelgdama į Ekonomikos ir socialinių reikalų komiteto nuomonę [2], laikydamasi Sutarties 189c straipsnyje nustatytos tvarkos [3], (1) kadangi 1991 m. liepos 29 d. Tarybos direktyva 91/439/EEB dėl vairuotojo pažymėjimų [4] nustato, kad nacionaliniai vairuotojo pažymėjimai išduodami pagal jos I ar Ia priede aprašytą Bendrijos pavyzdį ir kad juose nurodomos sąlygos, kurioms esant vairuotojui leidžiama vairuoti; (2) kadangi minėtuose I ir Ia prieduose nustatoma, kad papildoma informacija arba apribojimai nurodomi kodais; (3) kadangi tie kodai ir juos papildantys kodai, taikomi Direktyva 91/439/EEB reglamentuojamoms išdavimo sąlygoms, galioja visoje Bendrijoje; (4) kadangi pagal subsidiarumo principą reikia Bendrijos sprendimo, kad būtų galima vairuotojo pažymėjimus suprasti bei savitarpiai pripažinti ir kad būtų galima lengvinti laisvą asmenų judėjimą, išvengiant vairuotojams, vežėjams, administravimo įstaigoms ir inspektoriams iškylančių praktinio pobūdžio problemų, jeigu valstybės narės vartotų skirtingus kodus; (5) kadangi I ir Ia prieduose išvardytiems suderintiems Bendrijos kodams teisiškai pritaikyti bei Direktyvos 91/439/EEB II ir III priedams pritaikyti reikia nustatyti supaprastintą tvarką; (6) kadangi aiškumo dėlei ir laikantis 1992 m. birželio 30 d. Tarybos direktyvos 92/61/EEB dėl dviračių ar triračių motorinių transporto priemonių tipo patvirtinimo [5] reikėtų pasinaudoti šio pakeitimo teikiama galimybe, kad būtų galima patikslinti termino "motociklas" apibrėžimą konstrukcinio greičio atžvilgiu, PRIĖMĖ ŠIĄ DIREKTYVĄ: 1 straipsnis Direktyva 91/439/EEB iš dalies pakeičiama ir išdėstoma taip: 1. 3 straipsnio 3 dalyje: a) antrojoje pastraipos dalyje "50 km/h" keičiama į "45 km/h"; b) trečioji įtrauka pakeičiama ir išdėstoma taip: "— motociklas - tai dviratė transporto priemonė, su šonine priekaba arba be jos, kurios variklio cilindro darbinis tūris didesnis kaip 50 cm3, jei jis vidaus degimo tipo, ir (ar) kurios maksimalus konstrukcinis greitis didesnis kaip 45 km/h." 2. Įterpiami šie straipsniai: "7a straipsnis 1. I ir Ia prieduose nustatytų suderintų Bendrijos kodų papildomas smulkesnis padalijimas, ypač nurodant 04, 05, 44 ir 55 kodus, nustatomas 7b straipsnyje nustatyta tvarka. Šios tvarkos laikomasi ir sprendžiant, ar suderintų Bendrijos kodų tam tikrų smulkesnių padalų vartojimas prireikus turėtų būti privalomas. 2. Pakeitimai, reikalingi suderintus kodus reglamentuojančioms I ir Ia priedų dalims bei II ir III priedams suderinti su mokslo ir technikos pažanga, priimami 7b straipsnyje nustatyta tvarka. 7b straipsnis 1. Komisijai padeda Vairuotojo pažymėjimų reikalų komitetas, toliau vadinamas "komitetu", kurį sudaro valstybių narių atstovai ir kuriam pirmininkauja Komisijos atstovas. 2. Komisijos atstovas pateikia komitetui priemonių, kurių turi būti imtasi, projektą. Komitetas savo nuomonę dėl projekto pareiškia per tokį laiką, kurį nustato pirmininkas, atsižvelgdamas į klausimo skubumą. Nuomonė priimama Sutarties 148 straipsnio 2 dalyje nustatyta balsų dauguma tuo atveju, kai Taryba turi priimti sprendimą remdamasi Komisijos siūlymu. Valstybių narių atstovų komitete balsai skaičiuojami taip, kaip paskirstyta tame straipsnyje. Pirmininkas nebalsuoja. 3. a) Komisija patvirtina numatytas priemones, jeigu jos atitinka komiteto nuomonę. b) Kai numatytos priemonės neatitinka komiteto nuomonės arba nuomonė nepareiškiama, Komisija nedelsdama pateikia Tarybai pasiūlymą dėl priemonių, kurių turi būti imtasi. Taryba sprendžia kvalifikuota balsų dauguma. Jeigu Taryba per tris mėnesius nuo tos dienos, kai klausimas buvo jai perduotas, nepriima jokio sprendimo, pasiūlytas priemones patvirtina Komisija." 3. I priedo 2 dalyje, pažymėjimo 4 puslapyje, ir Ia priedo 2 dalyje, pažymėjimo 2 puslapyje, a punkto 12 papunkčio pirmoji pastraipa pakeičiama ir išdėstoma taip: "— kodai nuo 01 iki 99: suderinti Bendrijos kodai 01 Regos korekcija 02 Klausos arba susikalbėjimo pagalbinė priemonė 03 Galūnių protezavimo arba korekcijos įtaisai 04 Turint galiojantį medicinos pažymėjimą 05 Vairavimas su apribojimais dėl medicininių priežasčių 10 Modifikuota pavarų dėžė 15 Modifikuota sankaba 20 Modifikuotos stabdymo sistemos 25 Modifikuotos akceleratoriaus sistemos 30 Modifikuotos kombinuotos stabdymo ir akceleratoriaus sistemos 35 Modifikuotas valdymo mechanizmų išdėstymas 40 Modifikuotas vairo mechanizmas 42 Modifikuotas(-i) užpakalinio vaizdo veidrodis (-džiai) 43 Modifikuota vairuotojo vieta 44 Motociklų modifikacijos 45 Tik motociklo kombinacijos 50 Tik su konkrečiu transporto priemonės arba važiuoklės numeriu 51 Tik su konkrečiu transporto priemonės arba registracinio numerio ženklu 55 Transporto priemonės modifikacijų kombinacijos 70 Pažymėjimo Nr …, išduoto …, pakaitas (trečiosios šalies atveju UNECE skiriamasis ženklas) 71 Pažymėjimo Nr … dublikatas (trečiosios šalies atveju UNECE skiriamasis ženklas) 72 Tik A kategorijos transporto priemonės, kurių maksimalus cilindro tūris 125 cm3, o maksimali galia 11 kw (A1) 73 Tik B kategorijos variklį turintys triračiai ar keturračiai (B1) 74 Tik C kategorijos transporto priemonės, kurių maksimali leistina masė neviršija 7500 kg (C1) 75 Tik D kategorijos transporto priemonės, turinčios ne daugiau kaip 16 sėdimų vietų be vairuotojo vietos (D1) 76 Tik C kategorijos transporto priemonės, kurių maksimali leistina masė neviršija 7500 kg (C1), o jų priekabos maksimali leistina masė viršija 750 kg, su sąlyga, kad taip sudarytų junginių maksimali leistina masė neviršytų 12000 kg, o maksimali leistina priekabos masė neviršytų nepakrauto vilkiko masės (C1 + E) 77 Tik D kategorijos transporto priemonės su ne daugiau kaip 16 sėdimų vietų be vairuotojo vietos (D1), kurių priekabos maksimali leistina masė viršija 750 kg, su sąlyga, kad a) taip sudarytų junginių maksimali leistina masė neviršytų 12000 kg, o maksimali leistina priekabos masė neviršytų nepakrauto vilkiko masės, ir kad b) priekaba nebūtų naudojama keleiviams vežti (D1 + E). 78 Tik transporto priemonės su automatine pavarų dėže (II priedo 8.1.1 punkto antroji pastraipa) 79 (…) Tik transporto priemonės, atitinkančios skliausteliuose nurodytas specifikacijas, taikant Direktyvos 10 straipsnio 1 dalį." 2 straipsnis 1. Valstybės narės, pasitarusios su Komisija, priima įstatymus ir kitus teisės aktus, kurie, įsigalioję iki 1998 m. sausio 1 d., įgyvendina šią direktyvą. Apie tai jos nedelsdamos praneša Komisijai. Valstybės narės, priimdamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės. 2. Valstybės narės pateikia Komisijai šios direktyvos taikymo srityje priimtų pagrindinių nacionalinės teisės aktų nuostatų tekstus. 3 straipsnis Ši direktyva įsigalioja kitą dieną po jos paskelbimo Europos Bendrijų oficialiajame leidinyje. 4 straipsnis Ši direktyva skirta valstybėms narėms. Priimta Liuksemburge, 1997 m. birželio 2 d. Tarybos vardu Pirmininkas H. Van Mierlo [1] OL C 110, 1996 4 16, p.7 ir OL C 31, 1997 1 31, p. 3. [2] OL C 204, 1996 7 15, p. 20. [3] Nuomonė, pateikta 1996 m. rugsėjo 5 d. (OL C 277, 1996 9 23, p. 15), 1996 m. gruodžio 20 d. Tarybos bendroji pozicija (OL C 69, 1997 3 5, p. 7) ir 1997 m. balandžio 9 d. Europos Parlamento sprendimas (OL C 132, 1997 4 28). [4] OL L 237, 1991 8 24, p. 1. Direktyva su paskutiniais pakeitimais, padarytais Direktyva 96/47/EB (OL L 235, 1996 9 17, p. 1). [5] OL L 225, 1992 8 10, p. 72. Direktyva su pakeitimais, padarytais 1994 m. Stojimo aktu. --------------------------------------------------